Aktar minn 300 ħuta ta’ kull speċi jinsabu għall-wiri fil-wirja annwali tal-ħut organizata mill-għaqda tat-trobbija tal-ħut. L-Għaqda għat-trobbija tal-ħut żammet mat-tradizzjoni tagħha bil-wirja annwali tal-ħut. Għall-40 sena konsekuttiva wħud mill-membri tal-għaqda qed jesebixxu l-isbaħ ħut li jrabbu u jkattru. Il-President tal-għaqda, Charles Grima qal li fil-wirja hemm ‘l fuq minn 300 ħuta u mal-150 speċi. Is-Sur Grima qal li ilu ‘l fuq minn 40 sena jrabbi u jkattar il-ħut. Spjega li hemm differenza bejn it-tkattir u t-trobbija tal-ħut. Is-Sur Grima qal li l-Għaqda għandha madwar 170 membru. Qal li l-għaqda tipprovdi ukoll pariri dwar it-trobbija tal-ħut. Il-Wirja fl-isptar Monte Carmeli se tibqa miftuħa sal-Ħadd.